Pasajul care “îngroapă” sute de case. Locuitorii unui oraș au semnat o petiție împotriva soluției din cel mai important proiect feroviar din vestul țării
Aproape 500 de locuitori din zona unde urmează să fie construit un pasaj suprateran pentru trecerea de cale ferată de pe strada Bocșei, din municipiul Lugoj, au semnat o petiție în care își declară opoziția fermă față de soluția aleasă, în cea mai importantă investiție a CFR, din vestul țării: "Modernizarea liniei feroviare Caransebeș – Timișoara – Arad, Lot 2 Lugoj – Timișoara Est", proiect finanțat cu peste 350 de milioane de euro, prin PNRR.